**Република Србија**

 УДРУЖЕЊЕ ШКОЛА ПОДРУЧЈА РАДА

 ПОЉОПРИВРЕДА, ПРОИЗВОДЊА И ПРЕРАДА ХРАНЕ

 - СТРУЧНО ВЕЋЕ ЗА МАТМАТИКУ –

**ЗАПИСНИК**

са састанка одржаног 02.02.2018. године у Средњој пољопривредно-прехрамбеној школи у Сомбору

Присутни професори из следећих школа:

 СПШ Бачка Топола

Пољопривредна школа са домом ученика “Соња Маринковић” Пожаревац

СППШ“Стеван Петровић-Бриле“ Рума

СПШ Зрењанин

Хемијско-прехрамбена текстилана школа “ Урош Предић“ Зрењанин

СППШ Сомбор

 **Дневни ред:**

1. Усвајање извештаја са претходног такмичења.
2. Усаглашавање садржаја републичког такмичења за школску 2017/18. годину.
3. Упознавање са новим Правилником о Програму стручне матуре
4. Договор о припреми и организацији републичког такмичења за школску 2017/18. годину
5. Разно

**Реализација:**

1. Извештај са претходног такмичења је усвојен једногласно. Посебно је истакнуто да је предходно такмичење одржано у Пољопривредно-ветеринарској школи Рековац имало највећи број школа, као и највећи број ученика такмичара до сада.
2. Списак тема из којих ученици решавају задатке на такмичењу дат је у постојећој збирци задатака. Анализом исте усвојене су следеће измене и допуне:

**Први разред**: Договор је да све остане исто.

**Други разред**: Да се област „Систем линеарних једначина“ прошири на „Систем линеарних једначина и линеарне неједначине“. Са тим у вези професори су замољени да до петка 9.02. 2018. професору Љубомиру Миленковићу пошаљу примере неких задатака везаних за решавање линеарних неједначина, које треба додати у оквиру прве области за други разред.

Треба да се 156. задатак копира у област Полиедри за трећи разред.

**Трећи разред**: да се за овогодишње такмичење користи досадашња збирка, али је дат предлог да се на неком од следећих сасатанака изврше следеће измене:

* задатке из четврте области, синусна и косинусна теорема, распоредити у трећу област, тригонометријске функције произвољних углова, и у десету тј. у логичке задатке,
* девету област, системи једначина и примена, раздвојити на две, решавање система једначина и примена система једначина и по потреби додати нове задатке (могуће повезивање са аналитичком геометријом)..

**Четврти разред**: Само 15. задатак пребацити у логичке тј у 10. област

1. Присутни су разговарали и износили своја сазнања и мишљења везана за израду дела матурског испита стучне матуре, а који се односи на математику. Наиме то је матура на којој ће ученици обавезно полагати тест из математике, а која очекује садашњу прву годину средњошколаца. Прва ће бити реализована већ школске 2019/2020 за трогодишње образовне профиле, а затим 2020/2021 за четворогодишње профиле. Наглашено је да треба да у договору са директорима школа проучимо начин полагања матурског односно завршног испита и о томе обавестимо ученике и родитеље, а да убудуће планирамо и припремну наставу за ученике.
2. Председник стручног већа професор Љубомир Миленковић је организаторима такмичења указао на битне ствари везане за организацију такмичења, а посебно на то: да организатор треба да предложи четворочлану независну комисију за припрему и оцењивање теста за такмичење коју ће именовати Управни одбор Удружења, ко треба да чини централну комисију, како вршити одабир задатака, припремити осетљив кључ, послати позиве до одређеног рока и слично.
3. Присутни су на крају разговарали о тренутном стању у својим школама везаних за образовне профиле, броју ученика, потешкоћама у реализацији предвиђеног наставног плана и програма из математике.

У Сомбору Записничар

02.02.2018. године

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Зорица Хинић

 Председник стручног већа за математику

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Љубомир Миленковић